section_heading: Zvjezdana vrata SG-1
paragraph_text: Sha're ostaje trudna s Apophisom i rađa zabranjeno dijete Hersesis, koje posjeduje svo Goa'uldsko znanje. Uz pomoć Kasufa, Sha'reinog oca on sakriva dijete od Goa'ulda koji ga žele ubiti. Međutim kasnije Daniel prima poruku od Kasufa da se Amonet vratila i uzela za taoce nekoliko stanovnika, ali dijete je spašeno tako da je poslano na planet Kheb. Prije nego što će umrijeti Sha're ostavlja Danielu njenog i Apophisovog sina. Daniel započinje potragu i nakog gotovo godinu traganja pronalazi Kheb i Hersesisa pod zaštitom Ome Desale, uzdignutog Drevnog kojeg je njezin narod protjerao zbog kršenja pravila o nemiješanju u sudbine nerazvijenih civilizacija. Isprva je Daniel želio sam čuvati dijete jer je tako obećao Sha're, ali se predomisli i ostavi ga u rukama Desale jer je vjerovao da će ga ona moći zaštiti od Goa'ulda. Daniel biva izložen smrtonosnoj dozi radijacije spašavajući stanovništvo na planeti Langara. Dok je bio na samrti posjećuje ga Oma Desala nudeći mu uzdignuće-prelazak na viši nivo postojanja tako što će odbaciti materijalno tijelo i postati energija, što on prihvaća. Što je duže bio među uzdignutim bićima, sve se manje slagao s njihovom filozofijom o nemiješanju u sudbine drugih bića što na kraju dovodi do toga da on pokuša prekršiti pravilo pokušavajući uništiti Anubisa. Zbog toga biva kažnjen tako što mu je vraćeno materijalno tijelo i izbrisano sjećanje na period dok je bio uzdignuto biće. Uzdignuti Drevni (Ancienti) ga ostavljaju na planeti Vis Uban gdje ga nakon nekoliko mjeseci pronalazi SG-1 tim. U periodu dok je Daniel bio Uzdignut njegovo mjesto u SG-1 timu zauzeo je Jonas Quinn.